“เอกภาวิน” คาด “ฟันด์โฟลว์” ไหลเข้า หนุน SET บวกต่อ แนะเก็บ 3 หุ้นเด่น
“เอกภาวิน สุนทราภิชาติ” มองภาพรวม SET ช่วงนี้ขาขึ้นฟันด์โฟลว์ต่างชาติไหลเข้าต่อเนื่อง ปลายปี 65 มีโอกาสดัชนีเคลื่อนไหนทดสอบ 1,700 จุด ได้ รับเศรษฐกิจไทยฟื้น แนะสอย 3 หุ้นเด่นเก็งกำไร LH-BDMS-EPG
“เอกภาวิน สุนทราภิชาติ” มองภาพรวม SET ช่วงนี้ขาขึ้นฟันด์โฟลว์ต่างชาติไหลเข้าต่อเนื่อง ปลายปี 65 มีโอกาสดัชนีเคลื่อนไหนทดสอบ 1,700 จุด ได้ รับเศรษฐกิจไทยฟื้น แนะสอย 3 หุ้นเด่นเก็งกำไร LH-BDMS-EPG
31 ต.ค. 2565

นายเอกภาวิน สุนทราภิชาติ ผู้อำนวยการฝ่ายกลยุทธ์การลงทุน สายงานวิจัย บริษัทหลักทรัพย์ อินโนเวสท์ เอกซ์ จำกัด (InnovestX) เปิดเผยผ่านรายการ “ข่าวหุ้นเจาะตลาด” วันนี้ (31 ต.ค. 65) ว่า ภาพรวมตลาดหุ้นไทยมีโมเมนตัมดีจากปัจจัยบวกว่าเศรษฐกิจไทยฟื้นตัวดีขึ้น ซึ่งคาดการณ์ว่า GDP ไทยไตรมาส 3/65 และไตรมาส 4/65 จะขยายตัวต่อเนื่อง รวมถึงนักลงทุนเริ่มรับรู้แล้วว่าการประชุมธนาคารกลางสหรัฐ (เฟด) เดือน พ.ย. 65 จะมีการขึ้นดอกเบี้ย 0.75% และประชุมครั้งสุดท้ายกลางเดือน ธ.ค.65 เฟดอาจชะลอการขึ้นดอกเบี้ยออกไป
นอกจากนี้ยังมีปัจจัยบวกอื่นๆ หนุน SET ในช่วงนี้ด้านผลประกอบการบริษัทจดทะเบียนไตรมาส 3/65 ที่ออกมาดี รวมไปจนถึงฟันด์โฟลว์จากต่างชาติยังคงไหลเข้าหุ้นไทยอย่างต่อเนื่องในช่วงปลายปี 65 โดยคาดว่าดัชนีหุ้นไทยช่วงนี้จะเคลื่อนไหวแนวรับอยู่ที่ระดับ 1,570-1,580  จุด แนวต้าน 1,615 จุด และช่วงปลายปี 65 มีโอกาสเคลื่อนไหวไปทดสอบที่ระดับ 1,700 จุด และจะปรับตัวดียาวไปจนถึงต้นปี 66
ทั้งนี้มองว่าเป็นโอกาสการซื้อสะสมได้ เพราะตลาดภาพรวมดี แต่ระยะสั้นอาจมีการพักตัวบ้าง เนื่องจากยังไม่มีแรงซื้อใหม่เข้ามา มีเพียงแรงซื้อจากต่างชาติเข้ามาเท่านั้น สำหรับกลยุทธ์การลงทุนช่วงนี้ แนะนำ บริษัทแลนด์แอนด์เฮ้าส์ จำกัด (มหาชน) หรือ LH ให้แนวรับ 9 บาท แนวต้าน 9.80 และต้านถัดไป 10 บาท เนื่องจากผลประกอบการเริ่มดี ธุรกิจอสังหาริมทรัพย์เติบโต โรงแรมขยายตัวดี รวมถึงห้างค้าปลีกเปิดใหม่อัตราการเช่าดีเช่นกัน
ต่อมา คือ บริษัทกรุงเทพดุสิตเวชการ จำกัด(มหาชน) หรือ BDMS ให้แนวรับ 30 บาท แนวต้าน 33 และต้านถัดไป 34 บาท และบริษัทอีสเทิร์นโพลีเมอร์ กรุ๊ป จำกัด (มหาชน) หรือ EPG ให้แนวรับ 10 บาท แนวต้าน 11 บาท